Diari Oficial de la Generalitat Valenciana


Sumari del DOGV 1007, del 16-02-1989 (1989/813134)

ORDRE de 25 de gener de 1989, de la Conselleria de Treball i Seguretat Social, per la qual es formulen determinades mesures per al foment de l'ocupació de la dona.
-------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/01/25/(1)/dof/vci/html**

### Dades del document

Número de DOGV
:   1007

Data del DOGV
:   16-02-1989

Secció del DOGV
:   DISPOSICIONS GENERALS

Número del document
:   1989/813134


Data del document
:   25-01-1989

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 25 de gener de 1989, de la Conselleria de Treball i Seguretat Social, per la qual es formulen determinades mesures per al foment de l'ocupació de la dona.  
Per tal de desenvolupar el Decret 57/1988, de 25 d'abril, del Consell de la Generalitat Valenciana (DOGV de 2.5.88) per Ordre de 3 de maig de 1988, de la Conselleria de Treball i Seguretat Social (DOGV 16.5.88) es va establir un programa pel qual es formulen mesures per al foment de l?ocupació de la dona.  
La continuïtat d'aquest programa, en el marc del PEV II, aconsella d'introduir les modificacions necessàries a fi de millorar-ne la gestió i simplificar alguns aspectes que per llur caràcter, restringien l'accés a les ajudes establides, a més d'introduir un nou tipus de mesures, com són els avals a prestar per la Societat de Garantia Recíproca configurant un març més ampli a disposició del col·lectiu femení, la qual cosa, d'altra banda, és conseqüent amb les orientacions i objectius proposats en el Pla d'igualtat d'oportunitats de les dones, aprovat pel Consell, a proposta del Conseller de Cultura, Educació i Ciència en sessió realitzada el 15 de novembre de 1988.  
En atenció d'aquests motius, i d'acord amb la disposició final primera del Decret 57/1988, de 25 d'abril, del Consell de la Generalitat Valenciana i fent ús de les facultats que confereix la Llei 5/83, de 30 desembre de Govern Valencià i el Decret 36/1988, de 21 de març, del Consell de la Generalitat Valenciana, pel qual s'aprova el Reglament Orgànic i funcional de la Conselleria de Treball i Seguretat Social  
ORDENE:  
Article 1  
El programa establit per l'Ordre de 3 de maig de 1988, de la Conselleria de Treball i Seguretat Social, pel qual es formulen determinades mesures per al foment de l'ocupació de la dona, estarà adreçat als objectius següents:  
1. Suport a les iniciatives emprenedores promogudes per dones, o en les que la dona tinga una intervenció, pel que fa a la seua participació, determinant.  
2. Millora de la qualificació professional perquè la dona puga exercir llocs de treball per a l'accés dels quals trobe dificultats a hores d'ara.  
Article 2  
Seran destinataris de les ajudes i subvencions d'aquest programa les persones físiques i jurídiques que promoguen i duguen a terme actuacions que responguen als objectius fixats en l'article anterior.  
També en podran ser ' beneficiaris, aquelles iniciatives d'ocupació que promoguen les Corporacions Locals, en llur àmbit territorial, i reunesquen els requisits exigits per aquesta disposició.  
Article 3  
Les iniciatives emprenedores a què fa referència l'article  
1 hauran de reunir les característiques següents:  
1. Que siguen promogudes i estiguen participades en llur capital social, per dones en un percentatge d'almenys el seixanta per cent, salvaran aquest requisit les iniciatives d'ocupació promogudes per les Corporacions Locals.  
2. Que tinguen projecció en sectors productius o de serveis, atorgant-se prioritat a aquelles on la gestió i direcció siguen assumides per dones, o amb característiques d'innovació tecnològica o organitzativa.  
3. Que siguen viables en els aspectes tècnics, econòmics i financers.  
4. Generar, si més no, 3 llocs de treball, de duració indefinida i a jornada completa, i destinats a ser ocupats per dones desocupades.  
Article 4  
Les ajudes que es podran concedir a les iniciatives emprenedores que reunesquen les característiques establides en l'article anterior, consistiran en les modalitats següents:  
a) Subvencions financeres per tal de reduir els interessos de crèdits per a inversions de capital fix.  
b) Avals per a garantir les operacions creditícies previstes en l'apartat anterior en els termes que determine la Conselleria d'Economia i Hisenda.  
c) Subvencions per a assistència tècnica.  
d) Excepcionalment, subvencions per creació de llocs de treball de duració indefinida i jornada completa.  
Article 5  
Les subvencions financeres a què fa referència l'apartat a) de l'article 4, seran de fins 5 punts del tipus d'interés fixat per l'entitat de Crèdit, pública o privada, que concedesca el préstec sol·licitat.  
Els préstecs per ser subvencionables, hauran de ser concedits per aquelles Entitats de Crèdit que tinguen subscrit l'Acord de 13 d'abril de 1987, del Govern Valencià, pel qual s'autoritza la subscripció d'un Conveni Marc de Col·laboració Financera entre la Generalitat Valenciana i les Entitats Financeres operants en la Comunitat Valenciana. La referència a aquest acord s'entendrà feta al que, si s'escau, li substituesca després de subscrit novament.  
Article 6  
El règim d'avals esmentat en l'article 4,b) requerirà per al seu atorgament, la concessió prèvia o simultània de la subvenció financera establida en els articles 4,a) i 5, en els termes que determine la Conselleria d'Economia i Hisenda, segons la Llei 12/1988, de 30 de desembre, de Pressupostos de la Generalitat Valenciana per a 1989, i l?Ordre de 10 de maig de 1988, de la Conselleria d'Economia i Hisenda (DOGV 23.5.88) per la qual es desenvolupa el Decret 59/1986, de 5 de maig, del Consell de la Generalitat Valenciana pel qual es regula l'actuació de la Generalitat en les Societats de Garantia Recíproca de la Comunitat Valenciana.  
Article 7  
Les subvencions per a assistència tècnica previstes en l'apartat c) de l'article 4 podran consistir en alguna de les modalitats següents:  
a) Contractació de Directors, Gerents o Tècnics.  
b) Estudis de viabilitat, organització, comercialització, diagnosi i altres d'anàloga naturalesa.  
c) Estudis per a obtenir recursos financers.  
d) Auditories i informes econòmics.  
Les subvencions per a assistència tècnica, si es concedeixen a instància de part, no en superaran el 80% del cost, i hauran de ser realitzades per persones físiques o jurídiques d'acreditada solvència tècnica i/o professional.  
Article 8  
Excepcionalment es podran concedir subvencions de fins a 400.000 PTA per lloc de treball creat de duració indefinida i de jornada completa, per als quals es contracten dones desocupades, menors de 25 anys, o majors d'aquesta edat inscrites en les oficines d'ocupació almenys durant un any. Serà objecte de valoració, a més de les característiques esmentades en l'article 3, per a la concessió d'aquestes subvencions, la necessitat d'una qualificació professional mínima per a l?ocupació d'aquestos llocs de treball; o que si pertoca permeten a qui els ocupe d'obtenir aquella consonància amb els programes de F.P.O. de l?INEM o de la Conselleria de Treball i Seguretat Social.  
Article 9  
Per al foment de l?ocupació de la dona en aquells sectors on es trobe infrarrepresentada es podran concedir ajudes a la realització d'estudis que identifiquen aquestos sectors de la Generalitat Valenciana, i les mesures considerades necessàries per elevar-hi l?ocupació femenina, qualsevol qui siga el promotor.  
Igualment es podrà subvencionar total o parcialment la realització d'estudis sobre el mercat de treball femení, dirigits a la qualificació, perfeccionament i adaptació de la dona als llocs de treball en la Comunitat Valenciana, qualsevol qui siga el promotor.  
Article 10  
Les sol·licituds de les ajudes previstes en aquesta disposició es presentaran en les Direccions Territorials de la Conselleria de Treball i Seguretat Social, adjuntant-hi la documentació complementària que s'hi indique.  
Quan l'expedient estigués incomplet, el sol·licitant haurà de, a requeriment de la Direcció Territorial corresponent, completar-lo en el termini de deu dies d'acord amb el que estableix l'article 71 de la Llei de Procediment Administratiu. Després de completat l'expedient, serà tramés a la Direcció General d'Ocupació i Cooperació per la seua resolució.  
Article 11  
La Direcció General d'Ocupació i Cooperació, rebuts el expedients, i si fa el cas els informes que crega avinents demanar, dictarà resolució en la qual s'accedirà en tot o en part, o es denegarà alló sol·licitat.  
Article 12  
En el supòsit de concurrència de les ajudes establides en l'article 4, la quantia total d'aquestes no podrà superar la quantitat d?1.000.000 de PTA per lloc de treball creat.  
Així mateix la concurrència amb ajudes procedents d'altres programes de foment d'ocupació de la Conselleria de Treball i Seguretat Social, haurà de tenir en compte els límits fixats en el paràgraf anterior.  
DISPOSICIO ADDICIONAL  
El control de les ajudes concedides a l?empara d'aquesta Ordre correspondrà a la Conselleria de Treball i Seguretat Social, en les Direccions Territorials de la qual, els agents socials signants del PEV II, podran emetre els informes que creguen avinents en tots i cadascun dels expedients. Posteriorment, en seran traslladats a la Comissió de Seguiment del PEV II creada per Decret del Consell de la Generalitat Valenciana 8/1988, de 25 de gener, per llur coneixement i consideració.  
DISPOSICIO OBLIGATORIA  
Es deroga a tots els efectes l?Ordre de 3 de maig de 1988, de la Conselleria de Treball i Seguretat Social (DOGV 16.5.88) per la qual es formulen determinades mesures per al foment de l?ocupació de la dona.  
Disposició FINAL  
Aquesta Ordre vigirà l'endemà de la publicació al DOGV.  
València, a 25 de gener de 1989.  
El Conseller de Treball i Seguretat Social,   
MIGUEL DOMENECH PASTOR


Còpia Permalink ELI